দেশছাড়া হতে হবে! SIR আতঙ্কে আত্মঘাতী তাঁত শ্রমিক

নদিয়া- এসআইআর (SIR) আতঙ্কে নদিয়ার (Nadia) শান্তিপুরে (Shantipur) গলায় দড়ি দিয়ে আত্মঘাতী এক তাঁত শ্রমিক (weaving worker)। । CAA-তে আবেদন করেছিলেন তিনি। ঘটনায় শুরু শাসকবিরোধী রাজনৈতিক তরজা। মৃতের নাম সুবোধ দেবনাথ (Subodh Debnath) । নদিয়ার শান্তিপুর শহরের ২ নং ওয়ার্ডের ঢাকাপাড়া এলাকার বাসিন্দা  ছিলেন তিনি। তাঁত ঘরে গলায় দড়ি দিয়ে আত্মহত্যা করেছেন।

পরিবারের দাবি দীর্ঘ দিন ধরে এসআইআর আবহে হতাশায় ভুগছিলেন ওই ব্যক্তি। ইতিমধ্যে CAA- তে আবেদন ও করেছিলেন নাগরিকত্ব পাওয়ার জন্য। পরিবারের দাবি নাম বাদ যাওয়ার আশঙ্কায় এবং দেশ ছেড়ে দেওয়ার আশঙ্কায় রীতিমতো হতাশায় ভুগছিলেন সুবোধবাবু। পরিবারের লোক এলাকাবাসী এমনকি তিনি যেখানে কাজ করেন সেই মালিকের কাছেও এই বিষয়ে কথা বলেছিলেন তিনি। প্রতিদিনের মতো আজ সকালেও চার নম্বর ওয়ার্ডে কামারপাড়া এলাকাতে তাঁত বুনতে গিয়েছিলেন সুবোধবাবু। জানা যায়, সেখানে অন্যান্য তাঁতিদের সঙ্গে তিনি ও তাঁত বুনছিলেন এবং তখন অন্যান্য তাঁতিরা পাওয়ার লুমের মেশিন চালিয়ে অন্যত্র ছিল। এরপর তাদের নজরে আসে সুবোধবাবু কারখানার ঘরে নেই। কারখানার ঘরের মধ্যেই অন্ধকারময় একটি স্থান রয়েছে। সেখানে উঁকি মারতেই দেখা যায় গলায় দড়ি দিয়ে আত্মঘাতী হয়েছেন সুবোধ বাবু। এরপরেই চাঞ্চল্য ছড়ায় গোটা এলাকায়। খবর দেওয়া হয় সুবোধবাবুর পরিবারকে। যদিও পরিবারের দাবি, পরিবারে কোনও রকম অশান্তি হয়নি সন্তান কাজকর্ম করে এবং তিনজনের ভালো মতোই সংসার চলে। ইতিমধ্যে বিএলও তাদের বাড়িতে এসআইআর এর শুনানির নোটিস তাকে এবং তার স্ত্রীকে দিয়ে যায়। ১৯ তারিখে তার হেয়ারিং এর ডেট ওছিল।

পরিবারের দাবি, হিয়ারিং-এ যাওয়ার আগেও রীতিমতো বিচলিত ছিলেন সুবোধবাবু, তিনি জানিয়েছিলেন এরপরেও যদি তার নাম বাদ যায় পুলিশ যদি তাকে ধরে কী উত্তর দেব, এভাবেই মানসিক অবসাদে ভুগছিলেন তিনি। আর আজ সকালে মৃত্যুর পথ বেছে নিয়েছেন ভেবেই রীতিমতো দিশেহারা পরিবার। সুবোধবাবু মৃত্যুর ঘটনায় পরিবারসহ এলাকায় নেমেছে শোকের ছায়া। ইতিমধ্যে মৃতদেহ উদ্ধার করে ময়না তদন্তের জন্য রানাঘাট পুলিশ মর্গে পাঠিয়েছে শান্তিপুর থানার পুলিশ।

অপরদিকে এই ঘটনা প্রসঙ্গে বিজেপি পক্ষ থেকে দাবি করা হয়েছে এস আই আর আতঙ্কে আত্মহত্যা এটা একটা ট্রেডমার্ক হয়ে দাঁড়িয়েছে। যেকোনও রকম মৃত্যুকেই এখন এসআইআর আতঙ্কে মৃত্যু বলে দাবি করা হচ্ছে।

কেন্দ্রীয় সরকার স্পষ্টভাবে জানিয়েছে, কোনও হিন্দু নাগরিকের নাম বাদ দেওয়া হবে না। তৃণমূল কংগ্রেস ইচ্ছাকৃতভাবে ভয়-ভীতি সৃষ্টি করছে এবং যার ফল স্বরূপ মানুষ এরকম দুর্ঘটনা ঘটিয়ে চলেছেন। সুবোধবাবু সিএএ-তে আবেদন করেছিলেন তাহলে ভয় পাওয়ার কোন জায়গায় ছিল না তৃণমূলরা ভুলভাল বুঝিয়েছে এবং সে কারণে আতঙ্কগ্রস্থ হয়ে এই দুর্ঘটনা ঘটিয়ে ফেলেছেন সুবোধবাবু এমনটাই দাবি বিজেপির।

আরও পড়ুন- এবার SIR শুনানিতে ডাক পড়ল ত্বহা সিদ্দিকির

তবে আগামী ২৬শে নির্বাচনে এর উত্তর দেবে সাধারণ মানুষ। যদিও এর পাল্টা বিজেপি এবং নির্বাচন কমিশনকে কটাক্ষ তৃণমূল বিধায়কের। শান্তিপুরের তৃণমূল বিধায়ক ব্রজ কিশোর গোস্বামী জানান সিএএ তে আবেদন করেছিলেন সুবোধবাবু তারপরও তার মধ্যে হতাশা ছিল তার মানে বুঝতে হবে এই জুমলা সরকার কিভাবে সাধারণ মানুষকে আতঙ্কের মধ্যে দিয়ে দিন কাটাতে বাধ্য করছে। এখনও পর্যন্ত স্বরাষ্ট্র মন্ত্রক কতজন আবেদন করেছেন সিএএ-তে এবং কতজন নাগরিকত্ব পেয়েছে তার সঠিক প্রমাণ দেননি। এসআইআর নিয়ে অতি দ্রুত কাজ করতে চলেছে তাতে করেই সাধারণ মানুষ আতঙ্কিত। আর তারি ফলস্বরূপ এই মৃত্যুর ঘটনা সামনে আসছে এর দায় নির্বাচন কমিশন এবং বিজেপিকে নিতে হবে।

The post দেশছাড়া হতে হবে! SIR আতঙ্কে আত্মঘাতী তাঁত শ্রমিক first appeared on KolkataTV.